04/03/2010 | Administración LocalMunicipal
Cabana de Bergantiños
Aprobación defintiva de la ordenanza reguladora de la licencia de primera ocupación del Ayuntamiento de Cabana de Bergantiños

O Pleno deste Concello, na sesión celebrada o día 26 de novembro de 2009, acordou aprobar inicialmente a Ordenanza Reguladora da Licenza de Primeira Ocupación do Concello de Cabana de Bergantiños. Exposta ó público a devandita aprobación inicial mediante publicación de anuncio no BOP nº 261 do 11 de decembro de 2.009, sen que se presentase reclamación ou alegación algunha, mediante o presente publícase o texto íntegro desta Ordenanza, que é o seguinte: O artigo 20.1 da Lei 18/2008, do 29 de decembro, de vivenda de Galicia, define a licenza de primeira ocupación como o acto administrativo que acredita que o edificio ou vivenda cumpre os requisitos exixidos para ser destinado a uso residencial, nomeadamente que a obra completamente executada e se axusta á licenza urbanística outorgada. A citada Lei establece unha serie de requisitos que deberán cumprirse á hora da concesión deste tipo de licenzas. Pola súa parte o artigo 21.1 da mesma Lei establece que a licenza de primeira ocupación é o único documento que permite a conexión do abastecemento de auga potable, electricidade, telecomuniciacións e outros servizos comunitarios e o artigo 22 establece que as notarias e notarios e as rexistradoras e registradores da propiedade exisirán para autorizar ou inscribir respectivamente, escrituras de declaración de obra nova terminada que se acredite o outorgamento da licenza urbanística, a expedición da certificación final de obra e o outorgamento, expreso ou por silencio administrativo da licenza de primeira ocupación. Xa antes a Lei 9/2002, de 30 de decembro, de Ordenación Urbanística e Protección do Medio Rural de Galicia, establecera que para outorgar a licenza de primeira ocupación de edificacións se exisirá certificado final de obra de técnico competente no que conste que as obras están completamente rematadas e se axustan á licenza outorgada e previa visita de comprobación dos servizos técnicos municipais. Polo que se refire á normativa estatal aplicable a esta materia, debemos remitirnos ao artigo 21 do Regulamento de Servizos das Corporacións Locais de 15 de xuño de 1955 que dispón que estarán suxeitas a previa licenza a primeira utilización dos edificios, nestas licenzas en todo caso examinarase, se o acto proxectado se axusta aos plans de ordenación urbana e, ademáis (…) se o edificio pode destinarse a determinado uso, por estar situado na zona axeitada e reunir as condicións técnicas de seguridade e salubridade e, no seu caso, se o constructor cumpriu o compromiso de realizar simultáneamente a urbanización. Resulta evidente, ante a escasa regulación da materia, a necesidade de aprobar a presente Ordenanza reguladora do procedemento e requisitos para o outorgamento da licenza de primeira ocupación dos edificios e vivendas. Esta Ordenaza pretende también ser respetuosa cos dereitos que teñan adquirido por parte do titular final do inmoble, tratando con maior cautela posible as causas de denegación da licenza.1.-A presente Ordenanza ten por obxecto establecer os requisitos e o procedemento para o outorgamento da licenza de primeira ocupación ou utilización dos edificios de conformidade co previsto nos artigos 195.6 da Lei 9/2002, de 30 de decembro, de Ordenación Urbanística e Protección do Medio Rural de Galicia e 20,21 e 22 da Lei 18/2008, do 29 de decembro, de vivenda de Galicia.2.-Establécese a obriga de solicitar e obter licenza municipal para a primeira ocupación ou utilización das edificacións, unha vez rematada a súa construcción, rehabilitación ou reforma.3.-A licenza de primeira ocupación ten por finalidade autorizar a posta en uso dos edificios ou instalacións, previa comprobación de que a obra realizada se axusta á licenza concedida, así como que reúne as condicións técnicas de seguridade, salubridade e accesibilidade e que pode habilitarse para o uso a que se pretende destinar, e no seu caso, que o constructor cumpriu o compromiso de realización simultanea da urbanización e reposición, caso de ter sido danados, dos elementos ou servizos afectados. A licenza non se outorgará se o edificio non estivera dotado de tódolos servizos urbanísticos exisidos pola lexislación e o planeamento urbanístico en vigor.4.-No caso de ser preceptiva a licenza de actividade ou apertura xunto coa licenza urbanística de obras, a licenza de primeira ocupación deberá concederse simultáneamente coa licenza de apertura definitiva.5.-A posta en uso dos edificios con destino a servizos público ou similares quedará suxeita igualmente a licenza de primeira ocupación, sexa ou non necesario tramitar a correspondente licenza de apertura ou actividade Estarán suxeitos a licenza de primeira ocupación a primeira utilización das edificacións resultantes de obras maiores de nova pranta, e calesquera outras unidades edifcatorias e locales resultantes de obras de reforma parcial ou xeral, consolidación ou restauración nas que existira un cambio ou alteración do uso á que se destinan ou modificacións na intensidade de ditos usos, tales como o incremento do número de vivendas en edificios, trasformación de vivendas en locais comerciais ou outros similares.1. Despois de concluíren as obras de execución do edificio ou vivenda, e tras recepción, o axente promotor solicitará licenza de primeira ocupación no concello en que radique o inmoble. Subsidiariamente, dita solicitude poderá ser realizada polo adquirente ou usuario da edificación.2. Cando a licenza de obras autorice a execución por fases dentro dun conxunto edificatorio, se poderá solicitar licenza de primeira ocupación para cada unha das fases a que se refire a licenza concedida, sempre que sexan estructural e funcionalmente independentes, neste sentido deberá acreditarse fehacientemente que cada unha das fases ou bloques rematados conta de forma independente con tódolos servizos e condicións esixidas polo Plan Xeral de Ordenación Municipal vixente.1.-A competencia para a tramitación das licenzas de primeira ocupación de todas aquelas edificacións sitas dentro do termo municipal lle corresponderá ao Concello de Cabana de Bergantiños. O prazo máximo no que ten que notificarse a resolución do procedemento será de dous meses que comenzarán a contar a partir de que a solicitude teña entrada no rexistro oficial de documetos do Concello. En todo o caso o cómputo de dito prazo quedará suspendido polo tempo que medie entre a notificación pola se requira ao interesado para a subsanación de deficiencias ou aportación de documentos e o seu efectivo cumprimento ou, no seu defecto, polo transcurso do prazo concedido para elo. Unha vez transcorrido o devandito prazo sen que recaia resolución expresa, a licenza de primeira ocupación entenderase concedida por silencio administrativo. Non obstante, en ningún caso se entenderán outorgadas por silencio as licenzas de primeira ocupación en contra da lexislación ou do planeamento urbanístico.2.-As solicitudes deberán acompañarse da seguinte documentación: a) Solicitude do interesado, debidamente cumplimentada podendo utilizarse o modelo establecido no Anexo I da presente ordenanza, aínda que será válido calquera otro sempre que cumpla cos requisitos establecidos no artigo 70 da Lei 30/1992, de 26 de novembro, de Réxime Xurídico das Administracións Públicas e Procedemento Administrativo Común. b) Copia da licenza de obra concedida polo Concello de Cabana de Bergantiños. c) Copia do resgardo de ter aboado o Imposto de Costruccións Instalacións e Obras e taxas liquidadas polo Concello con motivo da concesión da licenza de obras. d) Certificación final de obra na que o director da execución material das obras certificará ter dirixido a execución material das obras e contralado cuantitativa e cualitativamente a construcción e calidade do edificado de acordo co proxecto, a documentación técnica que o desenrola e as normas de boa construcción. Deberá estar visado polo colexio oficial correspondente. Así mesmo, o director da obra certificará que a edificación ten sido realizada baixo a súa dirección, de conformidade co proxecto obxecto da licenza e a documentación técnica que o complementa, estando desposta para a súa axeitada utilización con arranxo as instruccións de uso e mantemento. Todo isto de conformidad eco vixente Cógido Técnico de Edificación. e) Acta de replanteo e comezo das obras asinada por técnicos competentes e visada polo Colexio Oficial correspondente. f) Acta de recepción asinada por técnicos competentes, ou no seu defecto, acreditación da recepción tácita. g) Liquidación do final de obra executada asinado por técnicos competentes, que deberá recoller un desglose dos gastos o máis detallado posible e deberá estar visada polo Colexio Oficial correspondente. h) Xustificante da declaración da alteración producida no ben inmoble ante a Xerencia territorial do Catastro (modelo 902) i) Reportaxe fotográfica das obras realizadas tanto interior como exterior. j) No caso de que, de conformidade coa normativa urbanística vixente, fora necesario a cesión de terreos a favor do Concello para a regularización do viario, deberá presentarse copia do documento de cesión de tales terreos. k) En aqueles casos nos que fora necesario conservar e/ou integrar restos arqueológicos, deberá presentarse informe resultante da actuación realizada asinado por técnico competente.3.-Presentada solicitude coa indicada documentación se procederá a instruir o expediente, solicitando informe aos Servizos Técnicos Municipais competentes, os cales deberán xirar a oportuna e previa visita de comprobación das obras. Á vista da documentación aportada e, no seu caso, das correspondentes visitas de comprobación, os informes técnicos municipais farán constar se a obra se ten realizado de conformidade co proxecto técnico e licenza urbanística concedida; se a edificación reúne as debidas condicións de seguridade, salubridade, ornato e habitabilidade, e se o edificio resulta apto para o uso ao que se destina. No seu caso, tamén se fará constar se foron debidamente restaurados os elementos ou servizos urbanístico que puideran quedar afectados como consecuencia das obras; e si se ten completado debidamente a urbanización necesaria para que os terreos edificados alcancen a consideración de solar, téndose completados os servizos esixibles e regularizado as vías públicas existentes. Unha vez emitido o informe ou informes técnicos, se emitirá informe xurídico por parte do Secretario do Concello, que versará sobre o cumprimento da presente ordenaza e demáis normativa no que se refire á tramitación do expediente. Posteriormente o expediente será remitido aos servizos de intervención, aos efectos de que procedan á súa fiscalización, tendo en conta especialmente, a necesidade no seu caso, da realización da liquidación definitiva do Imposto de Construccións Instalacións e Obras de conformidade co previsto no Texto Refundido da Lei Reguladora das Facendas Locais.4.-En caso de disconformidade respecto do proxecto autorizado pola licenza, será necesario con carácter previo, solicitar e obter, se a obra fora convalidable, a legalización das variacións, sen prexuízo das responsabilidades que por iso se puideran esixir de conformidade co previsto na Lei 9/2002, de 30 de decembro, de Ordenación Urbanística e Protección do Medio Rural de Galicia, e demáis noramtiva urbanística aplicable. En ningún caso a licenza de primeira ocupación poderá servir para autorizar ou aprobar modificacións ou cambios que se tiveran operados no proxecto técnico que serviu de base para a concesión da licenza de obras.5.-Ultimado o expediente, se elevará a proposta de resolución do órgano municipal competente para o outorgamento ou denegación da licenza de primeira ocupación. A competencia para o outorgamento ou denegación deste tipo de licenzas lle corresponderá ao Alcalde, sen prexuízo da súa posible delegación a favor da Xunta de Goberno Local ou Concelleiro delegado de conformidade co previsto no artigo 21 da Lei 7/1985, de 2 de abril, reguladora de bases de réxime local.6.-A resolución da licenza de primeira ocupación deberá ser sempre motivada, recollendo os antecedentes de feito máis relevantes, a concesión ou denegación e o motivo da mesma, a data da acta de recepción da obra executada ou, se é o caso, a de recepción tácita e a liquidación definitiva do ICIO e restantes taxas que de conformidade coas ordenanzas fiscais vixentes procedan. A licenza de primeira ocupación é o único documento que permite a conexión do abastecemento de auga potable, electricidade, telecomunicacións e outros servizos comunitarios, tal como establece o artigo 21.1 da Lei 18/2008, do 29 de decembro, de vivenda de Galicia. O outorgamento da licenza de primeira ocupación devengará no seu caso a taxa establecida na correspondente Ordenanza Fiscal. No non previsto na presente ordenanza será de aplicación as previsións establecidas na Lei 9/2002, de 30 de decembro, de Ordenación Urbanística e Protección do Medio Rural de Galicia, Lei 18/2008, do 29 de decembro, de vivenda de Galicia, Lei 7/1985, de 2 de abril, reguladora de Bases de Réxime Local, Lei 30/1992, de 26 de novembro, de Réxime Xurídico das Administracións Públicas e Procedemento Administrativo Común, Decreto 28/1999, de 21 de xaneiro, polo que se aproba o Regulamento de Disciplina Urbanística de Galicia, Real Decreto Lexislativo 2/2008, do 20 de xuño, polo que se aproba o Texto Refundido da Lei do Solo, Plan Xeral de Ordenación Municipal do Concello de Cabana de Bergantiños e demáis normativa urbanística e de réxime xurídico local vixente en cada momento. A presente ordenanza entrará en vigor aos 15 días da publicación no B. O. P do anuncio da súa aprobación definitiva, de conformidade co establecido no artigo 70 e 65.2 da Lei 7/1985, de 2 de abril, Reguladora de Bases de Réxime Local. Que previos os trámites e informes pertinentes e conforme ó planeamento urbanistico do Concello e demais normativa vixente que sexa de aplicación, se lle conceda a preceptiva LICENCIA MUNICIPAL, comprometéndose a facer efectivos, en tempo e forma os correspondentes dereitos municipais.  Copia da licencia de obra concedida.  Copia do resgardo de ter aboado o ICIO e taxas do Concello.  Reportaxe fotográfico das obras realizadas, tanto interior como exterior.  Certificado de final de obra asinado por técnico competente.  Acta de replánteo e comezo das obras asinada polos técnicos competentes.  Acta de recepción da obra asinada por técnicos competentes.  Liquidación de final de obra executada asinado por técnicos competentes.  Copia da solicitude de alta da nova edificación no catastro.  Cesións de terreos a favor do Concello para a regularización do viario.  Outros. Cabana de Bergantiños,15 de outubro de 2009 O promotor, Asdo./. SR. ALCALDE-PRESIDENTE DO CONCELLO DE CABANA DE BERGANTIÑOS. Cabana de Bergantiños 24 de febreiro de 2.010. O Alcalde. Asdo. José Muíño Domínguez.